**มหาวิทยาลัยรามคำแหง คณะบริหารธุรกิจ**

**รายงานการประชุมคณะกรรมการดำเนินการการจัดการความรู้ คณะบริหารธุรกิจ**

**ด้านการวิจัย ดำเนินการจัดการความรู้ประเด็นความรู้ เรื่อง “การวิจัยในชั้นเรียน”**

**ครั้งที่ 4/๒๕๕๗**

**วันอังคาร ที่ 27 พฤษภาคม 2557**

**ณ ห้องวิโรจน์ สุรภีร์ บรรยาย 201 ชั้น ๒ คณะบริหารธุรกิจ**

**----------------------------------**

**ผู้เข้าร่วมประชุม**

1. รองคณบดีฝ่ายวิชาการและวิจัย ประธานกรรมการ
2. รองคณบดีฝ่ายบริหาร กรรมการ
3. รองศาสตราจารย์จรีพร ศรีทอง กรรมการ
4. รองศาสตราจารย์ทิพวรรณ พุ่มมณี กรรมการ
5. ผู้ช่วยศาสตราจารย์ทัศนีย์ สิราริยกุล กรรมการ
6. ผู้ช่วยศาสตราจารย์ ดร.ประไพทิพย์ ลือพงษ์ กรรมการ
7. อาจารย์ ดร.พรมนัส สิริธรังศรี กรรมการ
8. อาจารย์สุรเชษฐ์ โซวเกียรติรุ่ง กรรมการ
9. นายสถาพร สะราคำ กรรมการและเลขานุการ

**ผู้ไม่เข้าประชุม**

 ไม่มี

**เปิดประชุม เวลา 1๐.๐๐ น.**

 ประธานฯ กล่าวขอบคุณที่คณะกรรมการดำเนินการการจัดการความรู้ เข้าร่วมประชุมโดยพร้อมเพรียงกัน และในครั้งนี้เป็นครั้งสุดท้ายในการจัดการความรู้ เรื่องการวิจัยในชั้นเรียน เนื่องจากจบปีการศึกษา 2556 แล้ว จึงขอให้คณะกรรมการฯ ที่ดำเนินการวิจัยในชั้นเรียน เสนอความคืบหน้าในการจัดทำวิจัยของท่านให้คณะกรรมการฯ ทราบ เพื่อประโยชน์ในการสร้างเป็นแนวปฏิบัติที่ดีให้คณาจารย์ท่านอื่นๆ นำไปเป็นตัวอย่างที่ดี เมื่อดำเนินการเรียบร้อยแล้ว ขอให้คุณสถาพร สะราคำ นำเอกสารที่เกี่ยวข้องทั้งหมดขึ้นระบบฐานข้อมูลการจัดการความรู้ KM ของคณะบริหารธุรกิจ เพื่อเผยแพร่ให้คณาจารย์ที่สนใจจัดทำวิจัยในชั้นเรียนนำไปศึกษาเป็นแนวทาง เป็นแนวปฏิบัติที่ดี สร้างงานวิจัยในชั้นเรียนได้ง่ายยิ่งขึ้น

**วาระที่ ๑ เรื่องแจ้งที่ประชุมเพื่อทราบ**

 **- ไม่มี**

**วาระที่ ๒ รับรองรายงานการประชุม ครั้งที่ 3/2557**

 - ประธานฯ ขอให้ที่ประชุมรับรองรายงานการประชุมครั้งที่ 3/2557 วันศุกร์ที่ 18 เมษายน 2557

**มติ** **ที่ประชุมร่วมกันพิจารณาแล้ว มีมติรับรองรายงานการประชุมครั้งที่ 3/๒๕๕7 และ โดยไม่มีแก้ไข**

**วาระที่ 3 เรื่องที่เสนอให้ที่ประชุมพิจารณา**

**การดำเนินการจัดการความรู้ด้านการวิจัย ดำเนินการจัดการความรู้ประเด็นความรู้ เรื่อง “การวิจัยในชั้นเรียน”**

 คณะกรรมการฯ ที่ดำเนินการวิจัยในชั้นเรียนทั้ง 3 ท่าน สรุปการจัดทำวิจัยแบบไม่ละเอียดมากนักเสนอต่อคณะกรรมการดำเนินการจัดการความรู้เพื่อนำไปพิจารณาเป็นแนวปฏิบัติที่ดีต่อไป

 1. รองศาสตราจารย์ จรีพร ศรีทอง เรื่อง ผลสัมฤทธิ์ในการใช้เทคนิคการเรียนรู้แบบร่วมมือในวิธีกลุ่มร่วมมือช่วยเหลือ (Team Assisted Individualization : TAT) ในวิชาความรู้เบื้องต้นเกี่ยวกับธุรกิจ (MGT 1001) เรื่องการบริหารธุรกิจทั่วไป ของนักศึกษามหาวิทยาลัยรามคำแหง

 สรุป การจัดการเรียนรู้แบบร่วมมือในวิธีกลุ่มร่วมมือช่วยเหลือ (Team Assisted Individualization : TAT) เทคนิคการเรียนรู้วิธีนี้ เป็นการเรียนรู้ที่เปิดโอกาสให้สมาชิกแต่ละคนได้แสดงความสามารถเฉพาะตนก่อน แล้วจึงจับคู่ตรวจสอบกันและกัน ช่วยเหลือกันทาใบงานจนสามารถผ่านได้ ต่อจากนั้นจึงนำคะแนนของแต่ละคนมารวมเป็นคะแนนของกลุ่ม กลุ่มที่ได้คะแนนสูงสุดจะเป็นฝ่ายได้รับรางวัล โดยที่แต่ละกลุ่มจะมีสมาชิก 2 – 4 คน จับคู่กันทำงานตามใบงานที่ได้รับมอบหมาย แล้วแลกเปลี่ยนกันตรวจผลงาน ถ้าผลงานยังไม่ถูกต้องสมบูรณ์ ต้องแก้ไขจนกว่าจะผ่าน ต่อจากนั้นทุกคนจะทำข้อทดสอบ คะแนนของทุกคนจะมารวมกันเป็นคะแนนของกลุ่ม กลุ่มที่ได้คะแนนสูงสุดจะได้รับรางวัล

 **ผลสรุปและข้อเสนอแนะ :**

 1.1 ผลสรุปและข้อสังเกต จากการศึกษาความรู้ความเข้าใจในหัวข้อเรื่องการบริหารธุรกิจทั่วไป ของนักศึกษามหาวิทยาลัยรามคำแหง ที่ลงทะเบียนและเข้าฟังบรรยายในกระบวนวิชา MGT1001 ในภาคเรียน ฤดูร้อน 2556 นั้น สามารถสรุปได้ว่า

 (1) หลังการบรรยายนักศึกษามีความรู้ความเข้าใจเกี่ยวกับความรู้เบื้องต้นเกี่ยวกับธุรกิจ (MGT 1001) เรื่องการบริหารธุรกิจทั่วไป ดีขึ้นเล็กน้อย

 (2) ปัจจัยด้านเพศ อายุ จำนวนครั้งที่เข้าเรียน การเตรียมตัวล่วงหน้าและการทบทวน/ทำแบบฝึกหัดของนักศึกษาไม่มีผลต่อคะแนนการทดสอบ

 (3) หลังการบรรยายโดยใช้เทคนิคการเรียนรู้แบบร่วมมือในวิธีกลุ่มร่วมมือช่วยเหลือ นักศึกษาสามารถวิเคราะห์ประเด็นคำถามได้เข้าใจมากยิ่งขึ้น

 (4) การเรียนแบบร่วมมือ ช่วยสร้างความสัมพันธ์ที่ดีระหว่างสมาชิก เพราะทุก ๆ คนร่วมมือในการทำงานกลุ่ม ทุก ๆ คนมีส่วนร่วมเท่าเทียมกัน

 2. ผู้ช่วยศาสตราจารย์ ดร.ประไพทิพย์ ลือพงษ์ เรื่อง การพัฒนาการจัดการเรียนรู้ในกระบวนวิชาการบริหารสำนักงาน (MGT 2202) โดยการใช้เทคนิคการเรียนรู้แบบร่วมมือในวิธีปริศนาความคิด (Jigsaw)

 การจัดการเรียนรู้แบบร่วมมือโดยใช้วิธีปริศนาความคิด (Jigsaw) นับว่าเป็นการจัดการเรียนการสอนที่เน้นผู้เรียนเป็นสำคัญ โดยใช้กระบวนการแบ่งกลุ่มให้ผู้เรียนได้มีโอกาสทางานร่วมกันเพื่อผลประโยชน์และเกิดความสำเร็จร่วมกันของกลุ่ม ซึ่งการเรียนแบบร่วมมือมิใช่เป็นเพียงจัดให้ผู้เรียนทำงานเป็นกลุ่ม เช่น ทำรายงาน ทำกิจกรรมประดิษฐ์หรือสร้างชิ้นงาน อภิปราย ตลอดจนปฏิบัติการทดลองแล้ว ผู้สอนทำหน้าที่สรุปความรู้ด้วยตนเองเท่านั้น แต่ผู้สอนจะต้องพยายามใช้ยุทธวิธีให้ผู้เรียนได้ใช้กระบวนการประมวลสิ่งที่มาจากการทำกิจกรรมต่างๆ จัดระบบความรู้สรุปเป็นองค์ความรู้ด้วยตนเองเป็นหลักการสำคัญ (พิมพันธ์ เดชะคุปต์, 2544 :15 ) ดังนั้น การจัดการเรียนรู้แบบร่วมมือโดยวิธีปริศนาความคิดอย่างมีประสิทธิภาพนั้น ผู้สอนจะต้องเลือกเทคนิคการจัดการเรียนที่เหมาะสมกับผู้เรียน และผู้เรียนจะต้องมีความพร้อมที่จะร่วมกันทำกิจกรรม รับผิดชอบงานของกลุ่มร่วมกัน โดยที่กลุ่มจะประสบความสำเร็จได้ เมื่อสมาชิกทุกคนได้เรียนรู้บรรลุตามจุดมุ่งหมายเดียวกัน นั่นคือ การเรียนเป็นกลุ่มหรือเป็นทีมอย่างมีประสิทธิภาพนั่นเอง

 **ผลสรุปและข้อเสนอแนะ**

 1) ผลสรุปและข้อสังเกต

 จากการศึกษาความรู้ความเข้าใจเกี่ยวกับการบริหารสานักงาน ในหัวข้อการพัฒนาการจัดการเรียนรู้ในกระบวนวิชาการบริหารสานักงาน (MGT 2202) โดยการใช้เทคนิคการเรียนรู้แบบร่วมมือในวิธีปริศนาความคิด (Jigsaw) ของนักศึกษามหาวิทยาลัยรามคำแหง ที่ลงทะเบียนและเข้าฟังบรรยายในกระบวนวิชา MGT 2202 ในภาคเรียนฤดูร้อน 2557 นั้น สามารถสรุปได้ว่า

 (1) หลังการบรรยายนักศึกษามีความรู้ความเข้าใจเกี่ยวกับการบริหารสำนักงาน ในหัวข้อการพัฒนาการจัดการเรียนรู้ในกระบวนวิชาการบริหารสำนักงาน (MGT 2202) โดยการใช้เทคนิคการเรียนรู้แบบร่วมมือในวิธีปริศนาความคิด (Jigsaw) ดีขึ้นเล็กน้อย

 (2) ปัจจัยด้านเพศ อายุ คณะ/สาขาที่นักศึกษาสังกัด จำนวนครั้งที่เข้าเรียน การเตรียมตัวล่วงหน้าและการทบทวน/ทำแบบฝึกหัดของนักศึกษาไม่มีผลต่อคะแนนการทดสอบ

 (3) หลังการบรรยายนักศึกษาสามารถวิเคราะห์ส่วนประกอบของโจทย์ปัญหาได้ แต่ในส่วนของการคำนวณตัวเลขนักศึกษาส่วนใหญ่ยังไม่สามารถคำนวณได้ถูกต้อง

 (4) การเรียนรู้แบบร่วมมือ ช่วยสร้างความสัมพันธ์ที่ดีระหว่างสมาชิก เพราะทุก ๆ คนร่วมมือในการทำงานกลุ่ม ทุก ๆ คนมีส่วนร่วมเท่าเทียมกัน

 (5) การเรียนแบบร่วมมือ ช่วยสมาชิกทุกคนมีโอกาสคิด พูดแสดงออก แสดงความคิดเห็น ลงมือกระทำอย่างเท่าเทียมกัน

 (6) การเรียนแบบร่วมมือ ช่วยเสริมให้มีความช่วยเหลือกัน เช่น เด็กเก่งช่วยเด็กที่เรียนไม่เก่ง ทำให้เด็กเก่ง ภาคภูมิใจ รู้จักสละเวลา ส่วนเด็กที่ไม่เก่งเกิดความซาบซึ้งในน้ำใจของเพื่อนสมาชิกด้วยกัน

 (7) การเรียนแบบร่วมมือ ช่วยร่วมกันคิดทุกคน ทาให้เกิดการระดมความคิด นำข้อมูลที่ได้มาพิจารณาร่วมกัน เพื่อประเมินคำตอบที่เหมาะสมที่สุด เป็นการส่งเสริมให้ช่วยกันคิดหาข้อมูลให้มาก และวิเคราะห์และตัดสินใจเลือก

 (8) การเรียนแบบร่วมมือ ช่วยส่งเสริมทักษะทางสังคม เช่น การอยู่ร่วมกันด้วยมนุษย์สัมพันธ์ที่ดีต่อกัน เข้าใจกันและกัน อีกทั้งเสริมทักษะการสื่อสาร ทักษะการทำงานเป็นกลุ่ม สิ่งเหล่านี้ล้วนส่งเสริมผลสัมฤทธิ์ทางการเรียนให้สูงขึ้น

 **2) ข้อสังเกต**

(1) หลังจากทำแบบทดสอบ นักศึกษาเริ่มมีการจับกลุ่มวิเคราะห์ปัญหาในแบบทดสอบที่ได้พบ

 (2) มีนักศึกษาให้ความสนใจ สอบถาม แนวคิดและกระบวนการศึกษาเพิ่มมากขึ้น

 (3) นักศึกษามีความกระตือรือร้นและสนใจเรียนมากขึ้นเมื่อได้มีการทำแบบทดสอบ

 **3) ข้อเสนอแนะ**

 (1) ในวิชาที่มีการใช้สัญลักษณ์ควรมีตัวอย่างเพื่อให้นักศึกษาได้ฝึกขั้นตอนในการใช้สัญลักษณ์ทั้งในชั้นเรียนและควรมีการบ้านเพื่อให้นักศึกษามีโอกาสฝึกฝนด้วย

 (2) ควรมีแบบทดสอบหลังการบรรยายเพื่อให้ทราบถึงระดับความเข้าใจในบทเรียนของตนเองได้

 (3) ควรมีการสอนโดยใช้การจำลองสถานการณ์ การสอนแบบนี้เป็นการสอนที่เน้นให้ผู้เรียนเตรียมพบสถานการณ์จริงในอนาคต เป็นการจำลองเหตุการณ์ก่อนออกปฏิบัติงาน โดยเน้นการพิจารณากระบวนการทั้งหมดของสถานการณ์ว่ามีความถูกต้องเหมาะสมหรือไม่ เพียงใด โดยถือเป็นการเตรียมความพร้อมสำหรับสถานการณ์จริงที่เกิดแน่นอนในอนาคต

 (4) ควรมีการนำสื่อการสอนอย่างเช่น สื่ออิเลคทรอนิกส์จาก website เกี่ยวกับสภาพแวดล้อมในสำนักงานมาให้นักศึกษาชม

 (5) ในการสอนนั้นไม่สามารถสรุปได้ว่าวิธีสอนวิธีใดวิธีหนึ่งจะใช้ได้ผลในการถ่ายทอดความรู้ เจตคติ และทักษะได้ดีที่สุด การเลือกวิธีสอนนั้นย่อมขึ้นอยู่กับองค์ประกอบหลายประการด้วยกัน เช่น เนื้อหาวิธีที่สอน วัตถุประสงค์ของบทเรียน ธรรมชาติของผู้เรียน และเวลาที่ใช้ในการสอน จากเหตุผลดังกล่าวข้างต้นจึงเห็นว่าในการสอนบทเรียนพึงควรจะประกอบด้วยวิธีสอนหลาย ๆ แบบ ส่วนจะใช้แบบใดหรือวิธีใดนั้นย่อมขึ้นอยู่กับดุลยพินิจของผู้สอน เช่น อาจจะเริ่มจากการอภิปราย บรรยาย ฝึกปฏิบัติ หรือเริ่มจากการบรรยาย ฝึกปฏิบัติ และอภิปรายก็ได้เหตุผลของการผสมผสานการสอนแบบต่าง ๆ

 (6) ในการวิจัยครั้งต่อไปควรนาผลการศึกษานี้ไปประยุกต์เพื่อพัฒนาการเรียนการสอนต่อไป

 3. อาจารย์ ดร.พรมนัส สิริธรังศรี การจัดการเรียนรู้แบบร่วมมือโดยใช้เทคนิคกลุ่มสืบค้น (Group Investigation: GI) เป็นเทคนิคการจัดกิจกรรมที่ให้ผู้เรียนได้ฝึกทักษะการศึกษาค้นคว้าแสวงหาความรู้ด้วยตนเอง ผู้เรียนแต่ละกลุ่มได้รับมอบหมายให้ค้นคว้าหาความรู้มานาเสนอ ประกอบเนื้อหาที่เรียน อาจเป็นการทำงานตามใบงานที่กำหนด โดยที่ทุกคนในกลุ่มรับรู้และช่วยกันทำงานโดยลักษณะการจัดกิจกรรมสมาชิกกลุ่มจะช่วยกันศึกษาค้นคว้าหาคำตอบ โดยผู้สอนแบ่งเนื้อหาเป็นหัวข้อย่อย แต่ละกลุ่มศึกษาแต่หัวข้อ เมื่อพร้อม ผู้เรียนจะนำเสนอผลงานแล้วร่วมกันประเมินผลงาน

 การจัดการเรียนรู้แบบร่วมมือโดยใช้เทคนิคกลุ่มสืบค้นเป็นการจัดการเรียนการสอนที่เน้นผู้เรียนเป็นสำคัญ โดยใช้กระบวนการกลุ่มให้ผู้เรียนได้มีโอกาสทางานร่วมกันเพื่อผลประโยชน์และเกิดความสำเร็จร่วมกันของกลุ่ม ซึ่งการเรียนแบบร่วมมือมิใช่เป็นเพียงจัดให้ผู้เรียนทำงานเป็นกลุ่ม เช่น ทำรายงาน ทำกิจกรรมประดิษฐ์หรือสร้างชิ้นงาน อภิปราย ตลอดจนปฏิบัติการทดลองแล้ว ผู้สอนทำหน้าที่สรุปความรู้ด้วยตนเองเท่านั้น แต่ผู้สอนจะต้องพยายามใช้กลยุทธ์วิธีให้ผู้เรียนได้ใช้กระบวนการประมวลสิ่งที่มาจากการทำกิจกรรมต่างๆ จัดระบบความรู้สรุปเป็นองค์ความรู้ด้วยตนเองเป็นหลักการสำคัญ (พิมพันธ์ เดชะคุปต์, 2544:15 ) ดังนั้น การจัดการเรียนรู้แบบร่วมมือคือ การเรียนเป็นกลุ่มหรือเป็นทีมอย่างมีประสิทธิภาพนั้น ผู้สอนจะต้องเลือกเทคนิคการจัดการเรียนที่เหมาะสมกับผู้เรียน และผู้เรียนจะต้องมีความพร้อมที่จะร่วมกันทำกิจกรรม รับผิดชอบงานของกลุ่มร่วมกัน โดยที่กลุ่มจะประสบความสำเร็จได้ เมื่อสมาชิกทุกคนได้เรียนรู้บรรลุตามจุดมุ่งหมายเดียวกัน

 **1. ผลสรุปและข้อเสนอแนะ**

 1) ผลสรุปและข้อสังเกต

 จากการศึกษาความรู้ความเข้าใจในหัวข้อการบริหารความเสี่ยงทางการเงินของนักศึกษามหาวิทยาลัยรามคำแหง ที่ลงทะเบียนและเข้าฟังบรรยายในกระบวนวิชา FIN 3204 ในภาคเรียน ฤดูร้อน 2556 นั้น สามารถสรุปได้ว่า

 (1) หลังการบรรยายนักศึกษามีความรู้ความเข้าใจเกี่ยวกับการจัดการการเงินระหว่างประเทศ ในหัวข้อการบริหารความเสี่ยงทางการเงิน ดีขึ้นเล็กน้อย

 (2) ปัจจัยด้านเพศ อายุ คณะ/สาขาที่นักศึกษาสังกัด จำนวนครั้งที่เข้าเรียน การเตรียมตัวล่วงหน้าและการทบทวน/ทำแบบฝึกหัดของนักศึกษาไม่มีผลต่อคะแนนการทดสอบ

 (3) หลังการบรรยายโดยใช้เทคนิคกลุ่มสืบค้นนักศึกษาสามารถวิเคราะห์ส่วนประกอบของโจทย์ปัญหาได้ แต่ในส่วนของการคำนวณตัวเลขนักศึกษาส่วนใหญ่ยังไม่สามารถคำนวณได้ถูกต้อง

 (4) การเรียนแบบร่วมมือ ช่วยสร้างความสัมพันธ์ที่ดีระหว่างสมาชิก เพราะทุก ๆ คนร่วมมือในการทำงานกลุ่ม ทุก ๆ คนมีส่วนร่วมเท่าเทียมกัน

 (5) การเรียนแบบร่วมมือ ช่วยสมาชิกทุกคนมีโอกาสคิด พูดแสดงออก แสดงความคิดเห็น ลงมือกระทำอย่างเท่าเทียมกัน

 (6) การเรียนแบบร่วมมือ ช่วยเสริมให้มีความช่วยเหลือกัน เช่น เด็กเก่งช่วยเด็กที่เรียนไม่เก่ง ทำให้เด็กเก่ง ภาคภูมิใจ รู้จักสละเวลา ส่วนเด็กที่ไม่เก่งเกิดความซาบซึ้งในน้าใจของเพื่อนสมาชิกด้วยกัน

 (7) การเรียนแบบร่วมมือ ช่วยร่วมกันคิดทุกคน ทำให้เกิดการระดมความคิด นำข้อมูลที่ได้มาพิจารณาร่วมกัน เพื่อประเมินคำตอบที่เหมาะสมที่สุด เป็นการส่งเสริมให้ช่วยกันคิดหาข้อมูลให้มาก และวิเคราะห์และตัดสินใจเลือก

 (8) การเรียนแบบร่วมมือ ช่วยส่งเสริมทักษะทางสังคม เช่น การอยู่ร่วมกันด้วยมนุษย์สัมพันธ์ที่ดีต่อกัน เข้าใจกันและกัน อีกทั้งเสริมทักษะการสื่อสาร ทักษะการทำงานเป็นกลุ่ม สิ่งเหล่านี้ล้วนส่งเสริมผลสัมฤทธิ์ทางการเรียนให้สูงขึ้น

 **2) ข้อสังเกต**

 (1) หลังจากทำแบบทดสอบ นักศึกษาเริ่มมีการจับกลุ่มวิเคราะห์ปัญหาในแบบทดสอบที่ได้

 (2) มีนักศึกษาให้ความสนใจ สอบถาม แนวคิดและกระบวนการศึกษาเพิ่มมากขึ้น

 (3) นักศึกษามีความกระตือรือร้นและสนใจเรียนมากขึ้นเมื่อได้มีการทำแบบทดสอบ

 **3) ข้อเสนอแนะ**

 (1) ควรมีการนำสื่อการสอนอย่างเช่น เกมการบริหารความเสี่ยงทางการเงินเพื่อกระตุ้นความสนใจให้กับนักศึกษา

 (2) ในการสอนนั้นไม่สามารถสรุปได้ว่าวิธีสอนวิธีใดวิธีหนึ่งจะใช้ได้ผลในการถ่ายทอดความรู้ เจตคติ และทักษะได้ดีที่สุด การเลือกวิธีสอนนั้นย่อมขึ้นอยู่กับองค์ประกอบหลายประการด้วยกัน เช่น เนื้อหาวิธีที่สอน วัตถุประสงค์ของบทเรียน ธรรมชาติของผู้เรียน และเวลาที่ใช้ในการสอน จากเหตุผลดังกล่าวข้างต้นจึงเห็นว่าในการสอนบทเรียนพึงควรจะประกอบด้วยวิธีสอนหลาย ๆ แบบ ส่วนจะใช้แบบใดหรือวิธีใดนั้นย่อมขึ้นอยู่กับดุลยพินิจของผู้สอน เช่น อาจจะเริ่มจากการอภิปราย บรรยาย ฝึกปฏิบัติ หรือเริ่มจากการบรรยาย ฝึกปฏิบัติ และอภิปรายก็ได้เหตุผลของการผสมผสานการสอนแบบต่าง ๆ

 (3) ในการวิจัยครั้งต่อไปควรนำผลการศึกษานี้ไปประยุกต์เพื่อพัฒนาการเรียนการสอนต่อไป

 ที่ประชุมพิจารณาข้อสรุปของการจัดทำวิจัยในชั้นเรียนของคณะกรรมการฯ แล้ว จึงร่วมกันพิจารณาหาแนวปฏิบัติที่ดีในการจัดทำวิจัยในชั้นเรียนของคณะบริหารธุรกิจ โดยพิจารณาจากการดำเนินงานของคณะกรรมการฯ สรุปได้ดังนี้

**แนวปฏิบัติในการวิจัยในชั้นเรียน**

**คณะบริหารธุรกิจ มหาวิทยาลัยรามคำแหง**

**\*\*\*\*\*\*\*\*\*\*\*\*\*\*\*\*\*\*\*\*\***

**...... ผู้ทำวิจัยในชั้นเรียนคือ อาจารย์ผู้สอน .........**

 1. เป็นการศึกษาค้นคว้าที่เกี่ยวข้องกับการเรียนการสอนในห้องเรียน

 2. เป็นการหาแนวทางในการปรับปรุงคุณภาพการเรียนการสอนที่เกี่ยวข้องกับหลักสูตร
 วิธีสอน การจัดกิจกรรม สื่อ แบบฝึก และวิธีการวัดและประเมินผล

 3. เป็นประโยชน์ต่อการพัฒนาประสิทธิภาพการเรียนการสอน

 4. เป็นงานวิจัยที่มุ่งค้นหารูปแบบ และวิธีการที่เกี่ยวกับการเรียนการสอน (ทักษะปฏิบัติการ)

 5. เป็นงานวิจัยที่มุ่งพัฒนาคุณภาพของตัวผู้เรียนและประสิทธิภาพของครูผู้สอน (ผลสัมฤทธิ์ ทางการเรียน)

 6. เป็นงานวิจัยที่มุ่งศึกษา สำรวจสภาพที่ปรากฏตามความต้องการ ความคิดเห็น และความ สนใจของบุคคลในห้องเรียน (พฤติกรรม)

**ขั้นตอนการวิจัยในชั้นเรียน**

 1. วิเคราะห์ปัญหา สอนไปสังเกตไป ว่าผู้เรียนคนไหนมีจุดเด่น จุดด้อยตรงไหน แล้วพยายามบันทึกไว้

 2. วางแผนแก้ปัญหา สรุปข้อมูลที่มีอยู่ ซึ่งจะทาให้ทราบว่าเด็กในชั้นมีกลุ่มเก่งกี่คน กลุ่มอ่อนกี่คน ใครบ้างที่เรียนอ่อน อ่อนในเรื่องอะไร เพื่อจะได้คิดหานวัตกรรมที่เหมาะสมเพื่อช่วยเหลือกลุ่มอ่อนต่อไป

 3. จัดกิจกรรมแก้ปัญหา ใช้เทคนิคการเรียนรู้แบบร่วมมือ มีการสอนโดยใช้การจำลองสถานการณ์ นำสื่อการสอนอย่างเช่น สื่ออิเลคทรอนิกส์จาก website เกี่ยวกับสภาพแวดล้อมในสำนักงานมาให้นักศึกษาชม ในการสอนบทเรียนพึงควรจะประกอบด้วยวิธีสอนหลาย ๆ แบบ ส่วนจะใช้แบบใดหรือวิธีใดนั้นย่อมขึ้นอยู่กับดุลยพินิจของผู้สอน เช่น อาจจะเริ่มจากการอภิปราย บรรยาย ฝึกปฏิบัติ หรือเริ่มจากการบรรยาย ฝึกปฏิบัติ และอภิปรายก็ได้เหตุผลของการผสมผสานการสอนแบบต่าง ๆ

 4. เก็บรวบรวมข้อมูล วิเคราะห์ข้อมูล ออกแบบสอบถาม เพื่อเก็บข้อมูลด้านประชากรศาสตร์ ความสนใจและวัดความรู้ ความเข้าใจของนักศึกษาก่อนเรียน และหลังเรียน ให้นักศึกษาทำแบบสอบถามและแบบทดสอบก่อนเรียน ก่อนเริ่มบรรยายในชั้นเรียน เมื่อบรรยายจบให้นักศึกษาทาแบบทดสอบหลังเรียน ในชั้นเรียน ให้นักศึกษาประเมินระดับความพึงพอใจในการเรียน ตรวจสอบความสมบูรณ์ของข้อมูลแบบสอบถาม แบบทดสอบและความถูกต้องของแบบทดสอบแล้วให้คะแนน ป้อนรหัสข้อมูล ลงฐานข้อมูล วิเคราะห์และแปลผล

 5. สรุปผลการแก้ปัญหา อธิบายผลสรุปและข้อสังเกต มีข้อเสนอแนะในการวิจัยในชั้นเรียน

นำผลการศึกษานี้ไปประยุกต์เพื่อพัฒนาการเรียนการสอนต่อไป

 **ปิดประชุม เวลา 1๑.30 น.**

 (นายสถาพร สะราคำ)

 กรรมการและเลขานุการ

 คณะกรรมการดำเนินการการจัดการความรู้ คณะบริหารธุรกิจ